Ericu950/Stoicheia-meter-silver huggingface dataset:
ἔπειτα δοῦλον οὐ δὲ εἷς κεκτήσετ  οὐ δὲ δούλην , ἀλλ  αὐτὸς αὑτῷ δῆτ ἀνὴρ γέρων διακονήσει ; Β. οὐ δῆθ ·
ὁδοιποροῦντα γὰρ τὰ πάντ ἐγὼ ποιήσω . Α. τί δῆτα τοῦτ αὐτοῖς πλέον ; Β. πρόσεισιν αὔθ ἕκαστον τῶν σκευαρίων , ὅταν καλῇ τι ·
παρατίθου τράπεζα ·
αὕτη παρασκεύαζε σαυτήν .
μάττε θυλακίσκε .
ἔγχει κύαθε .
π οὖσθ  ἡ κύλιξ ;
διάνιζ  ἰοῦσα σαυτήν .
ἀνάβαινε μᾶζα .
τὴν χύτραν χρῆν ἐξερᾶν τὰ τεῦτλα .
ἰχθύ , βάδιζ .
ἀλλ οὐδέπω πὶ θάτερ ὀπτός εἰμι .
οὔκουν μεταστρέψας σεαυτὸν ἁλὶ πάσεις ἀλείφων ;
ἑξῆς δὲ μετὰ ταῦτα ὁ τὸν ἐναντίον τούτῳ παραλαμβάνων λόγον φησίν ·
ἀλλ  ἀντίθες τοι ·
ἐγὼ γὰρ αὐτὰ τ ἄμπαλιν τὰ θερμὰ λουτρὰ πρῶτον ἄξω τοῖς ἐμοῖς ἐπὶ κιόνων , ὥσπερ διὰ τοῦ Παιωνίου , ἀπὸ τῆς θαλάττης , ὥσθ ἑκάστῳ ῥεύσεται εἰς τὴν πύελον ·
ἐρεῖ δὲ θ ὔδωρ  ἀνέχετε  .
εἶτ  ἁλάβαστος εὐθέως ἥξει μύρου αὐτόματος ὁ σπόγγος τε καὶ τὰ σάνδαλα .
βέλτιον δὲ τούτων Τηλεκλείδης Ἀμφικτύοσι   ·
λέξω τοίνυν βίον ἐξ ἀρχῆς ὃν ἐγὼ θνητοῖσι παρεῖχον ·
εἰρήνη μὲν πρῶτον ἁπάντων ἦν ὥσπερ ὕδωρ κατὰ χειρός .
ἡ γῆ δ ἔφερ  οὐ δέος οὐ δὲ νόσους , ἀλλ αὐτόματ  ἦν τὰ δέοντα ·
οἴνῳ γὰρ ἅπασ ἔρρει χαράδρα , μᾶζαι δ ἄρτοις ἐμάχοντο περὶ τοῖς στόμασιν τῶν ἀνθρώπων ἱκετεύουσαι καταπίνειν , εἴ τι φιλοῖεν τὰς λευκοτάτας .
οἱ δ ἰχθύες οἴκαδ ἰόντες ἐξοπτῶντες σφᾶς αὐτοὺς ἂν παρέκειντ  ἐπὶ ταῖσι τραπέζαις .
ζωμοῦ δ ἔρρει παρὰ τὰς κλίνας ποταμὸς κρέα θερμὰ κυλίνδων ·
ὑποτριμματίων δ ὀχετοὶ τούτων τοῖς βουλομένοισι παρῆσαν , ὥστ  ἀφθονία τὴν ἔνθεσιν ἦν ἄρδονθ  ἁπαλὴν καταπίνειν .
λεκανίσκαισιν δ ἂν ψαιστὰ παρῆν ἡδυσματίοις κατάπαστα , ὀπταὶ δὲ κίχλαι μετ ἀμητίσκων εἰς τὸν φάρυγ εἰσεπέτοντο ·
τῶν δὲ πλακούντων ὠστιζομένων περὶ τὴν γνάθον ἦν ἀλαλητός .
μήτρας δὲ τόμοις καὶ χναυματίοις οἱ παῖδες ἂν ἠστραγάλιζον .
οἱ δ ἄνθρωποι πίονες ἦσαν τότε καὶ μέγα χρῆμα γιγάντων .
πρὸς τῆς Δήμητρος ὑμῖν , ὦ ἑταῖροι , εἰ ταῦτα οὕτως ἐγίνετο , χρεία τίς ἡμῖν ἦν οἰκετῶν ;
ἀλλὰ γὰρ αὐτουργοὺς εἶναι ἐθίζοντες ἡμᾶς οἱ ἀρχαῖοι διὰ τῶν ποιημάτων ἐπαίδευον εὐωχοῦντες λόγοις .
ἐγὼ δ ἐπειδὴ ὥσπερ λαμπάδιον κατασείσαντος τοῦ θαυμασιωτάτου Κρατίνου τὰ προκείμενα ἔπη καὶ οἱ μετ αὐτὸν γενόμενοι μιμησάμενοι ἐπεξειργάσαντο , ἐχρησάμην τῇ τάξει τῶν δραμάτων ὡς ἐδιδάχθη ·
καὶ εἰ μὴ ἐνοχλῶ τι ὑμῖν  τῶν γὰρ κυνικῶν φροντὶς οὐ δὲ ἡ σμικροτάτη  , ἀπομνημονεύσω κατὰ τὴν τάξιν καὶ τὰ τοῖς ἄλλοις εἰρημένα ποιηταῖς ·
ὧν εἷς ἐστιν ὁ Ἀττικώτατος Φερεκράτης , ὃς ἐν μὲν τοῖς Μεταλλεῦσί φησιν   ·
πλούτῳ δ ἐκεῖν  ἦν πάντα συμπεφυρμένα , ἐν πᾶσιν ἀγαθοῖς πάντα τρόπον εἰργασμένα .
ποταμοὶ μὲν ἀθάρης καὶ μέλανος ζωμοῦ πλέῳ διὰ τῶν στενωπῶν τονθολυγοῦντες ἔρρεον αὐταῖσι μυστίλαισι καὶ ναστῶν τρύφη , ὥστ  εὐμαρῆ γε κ αὐτομάτοις τὴν ἔνθεσιν χωρεῖν λιπαρὰν κατὰ τοῦ λάρυγγος τοῖς νεκροῖς .
φύσκαι δὲ καὶ σίζοντες ἀλλάντων τόμοι παρὰ τοῖς ποταμοῖσιν ἐξεκέχυντ  ἀντ ὀστράκων .
καὶ μὴν παρῆν τεμάχη μὲν ἐξωπτημένα , καταχυσματίοισι παντοδαποῖσιν εὐτρεπῆ ·
σχελίδες δ ὁλόκνημοι πλησίον τακερώταται ἐπὶ πινακίσκοις καὶ δίεφθ  ἀκροκώλια ἥδιστον ἀπατμίζοντα καὶ χόλικες βοὸς καὶ πλευρὰ δελφάκει  ἐπεξανθισμένα χναυρότατα παρέκειτ ἐπ  ἀμύλοις καθήμενα .
παρῆν δὲ χόνδρος γάλατι κατανενιμμένος ἐν καταχύτλοις λεκάναισι καὶ πύου τόμοι . Β. οἴμ ὡς ἀπολεῖς μ ἐνταῦθα διατρίβουσ  ἔτι , παρὸν κολυμβᾶν ὡς ἔχω ς τὸν Τάρταρον . Α. τί δῆτα λέξεις , τ ἀπίλοιπ ἤνπερ πύθῃ ;
ὀπταὶ κίχλαι γὰρ εἰς ἀνάβραστ ἠρτυμέναι περὶ τὸ στόμ ἐπέτοντ ἀντιβολοῦσαι καταπιεῖν , ὑπὸ μυρρίναισι κ ἀνεμώναις κεχυμέναι .
τὰ δὲ μῆλ ἐκρέματο τὰ καλὰ τῶν καλῶν ἰδεῖν ὑπὲρ κεφαλῆς , ἐξ οὐθενὸς πεφυκότα .
κόραι δ ἐν ἀμπεχόναις τριχάπτοις ἀρτίως ἡβυλλιῶσαι καὶ τὰ ῥόδα κεκαρμέναι πλήρεις κύλικας οἴνου μέλανος ἀνθοσμίου ἤντλουν διὰ χώνης τοῖσι βουλομένοις πιεῖν .
καὶ τῶνδ ἑκάστοτ  εἰ φάγοι τις ἢ πίοι , διπλάσι  ἐγίνετ εὐθὺς ἐξ ἀρχῆς πάλιν .
κ ἀν τοῖς Πέρσαις δέ φησιν   ·
τίς δ ἔσθ ἡμῖν τῶν σῶν ἀροτῶν ἢ ζυγοποιῶν ἔτι χρεία ἢ δρεπανουργῶν ἢ χαλκοτύπων ἢ σπέρματος ἢ χαρακισμοῦ ;
αὐτόματοι γὰρ διὰ τῶν τριόδων ποταμοὶ λιπαροῖς ἐπιπάστοις ζωμοῦ μέλανος καὶ Ἀχιλλείοις μάζαις κοχυδοῦντες ἐπιβλὺξ ἀπὸ τῶν πηγῶν τῶν τοῦ Πλούτου ῥεύσονται , σφῶν ἀρύτεσθαι .
ὁ Ζεὺς δ ὕων οἴνῳ καπνίᾳ κατὰ τοῦ κεράμου βαλανεύσει , ἀπὸ τῶν δὲ τεγῶν ὀχετοὶ βοτρύων μετὰ ναστίσκων πολυτύρων ὀχετεύσονται θερμῷ σὺν ἔτνει καὶ λειριοπολφανεμώναις .
τὰ δὲ δὴ δένδρη τ ἀν τοῖς ὄρεσιν χορδαῖς ὀπταῖς ἐριφείοις φυλλοροήσει καὶ τευθιδίοις ἁπαλοῖσι κίχλαις τ ἀναβράστοις .
τί δεῖ πρὸς τούτοις ἔτι παρατίθεσθαι τὰ ἐκ Ταγηνιστῶν τοῦ χαρίεντος Ἀριστοφάνους   ;
πάντες γὰρ τῆς καταχήνης αὐτοῦ πλήρεις ἐστέ .
τῶν δὲ Μεταγένους ἐκ Θουριοπερσῶν μνημονεύσας καταπαύσω τὸν λόγον , μακρὰ χαίρειν εἰπὼν ταῖς Νικοφῶντος Σειρῆσιν , ἐν αἷς τάδε γέγραπται   ·
νιφέτω μὲν ἀλφίτοις , ψακαζέτω δ ἄρτοισιν , ὑέτω δ ἔτνει , ζωμὸς διὰ τῶν ὁδῶν κυλινδείτω κρέα , πλακοῦς ἑαυτὸν ἐσθίειν κελευέτω .
ἀλλ ὅ γε Μεταγένης τάδε φησίν   ·
ὁ μὲν ἡμῖν καταφέρει μάζας μεγίστας αὐτομάτας μεμαγμένας , ὁ δ ἕτερος ὠθεῖ κῦμα ναστῶν καὶ κρεῶν ἑφθῶν τε βατίδων εἰλυομένων αὐτόσε ·
τὰ δὲ μικρὰ ταυτὶ ποτάμι  ἐνμεντευθενὶ ῥεῖ τευθίσιν ὀπταῖς καὶ φάγροις καὶ καράβοις , ἐντευθενὶ δ ἀλλᾶσι καὶ περικόμμασι , τῃδὶ δ ἀφύαισι , τῇδε δ αὖ ταγηνίαις .
τεμάχη δ ἄνωθεν αὐτόματα πεπνιγμένα εἰς τὸ στόμ ᾄττει , τὰ δὲ παρ αὐτὼ τὼ πόδε .
ἄμυλοι δὲ περινέουσιν ἡμῖν ἐν κύκλῳ .
οἶδα δὲ ὅτι καὶ οἱ Θουριοπέρσαι καὶ τὸ τοῦ Νικοφῶντος δρᾶμα ἀδίδακτά ἐστι , διόπερ καὶ τελευταίων αὐτῶν ἐμνήσθην .
ταῦτα τοῦ Δημοκρίτου σαφῶς καὶ τορῶς διεξελθόντος ἐπῄνουν μὲν οἱ δαιταλεῖς , ὁ δὲ Κύνουλκος ἔφη ·
ἄνδρες σύσσιτοι , σφόδρα με λιμώττοντα οὐκ ἀηδῶς ὁ Δημόκριτος εἱστίασεν ποταμοὺς διαπερανάμενος ἀμβροσίας καὶ νέκταρος , ὑφ ὧν  ἀρδευθεὶς τὴν ψυχὴν πάνυ πειναλέος γεγένημαι  λόγους αὐτὸ μόνον καταβροχθίσας ·
ὥστε ἤδη παυσάμενοί ποτε τῆς τοσαύτης ἀπεραντολογίας κατὰ τὸν Παιανιέα ῥήτορα τοιούτων τινῶν μεταλάβωμεν ἃ μή τ ἰσχὺν ἐντίθησι μή τ ἀποθνῄσκειν ἐᾷ   ·
ἐν κενῇ γὰρ γαστρὶ τῶν καλῶν ἔρως οὐκ ἔστι ·
πεινῶσιν γὰρ ἡ Κύπρις πικρά , Ἀχαιός φησιν ἐν Αἴθωνι σατυρικῷ   .
παρ οὗ ὁ σοφὸς Εὐριπίδης λαβὼν ἔφη   ·
ἐν πλησμονῇ τοι Κύπρις , ἐν πεινῶντι δ οὔ .
πρὸς ὃν ὁ Οὐλπιανὸς ἀεί ποτε διαπολεμῶν ἔφη ·
πλήρης μὲν λαχάνων ἀγορή , πλήρης δὲ καὶ ἄρτων , σὺ δέ , ὦ κύον , ἀεὶ λιμώττεις καὶ οὐκ ἐᾷς ἡμᾶς λόγων καλῶν καὶ ἀφθόνων μεταλαμβάνειν , μᾶλλον δὲ σιτεῖσθαι ·
τροφὴ γὰρ ψυχῆς λόγοι καλοί .
καὶ ἅμα στραφεὶς πρὸς τὸν οἰκέτην  Λεῦκε , ἔφη , κ ἂν ἐκφατνισματά τινα ἄρτων ἔχῃς , δὸς τοῖς κυσίν .
καὶ ὁ Κύνουλκος  εἰ μὲν εἰς ἀκροάσεις λόγων , ἔφη , παρεκεκλήμην , ἠπιστάμην ἥκειν ἀγορᾶς πληθυούσης  οὕτως γάρ τις τῶν σοφῶν τὴν τῶν δείξεων ὥραν ἐκάλει , καὶ αὐτὸν οἱ πολλοὶ διὰ τοῦτο Πληθαγόραν ὠνόμαζον  ·
εἰ δὲ λουσάμενοι λογάρια δειπνοῦμεν , μικρὰς τίθημι συμβολὰς ἀκροώμενος κατὰ τὸν Μένανδρον   .
διὸ παραχωρῶ σοι , ὦ γάστρων , τῆς τοιαύτης ἐμφορεῖσθαι σιτήσεως ·
πεινῶντι γὰρ ἀνδρὶ μᾶζα τιμιωτέρα χρυσοῦ τε κ ἀλέφαντος , κατὰ τὸν τοῦ Ἐρετριέως Ἀχαιοῦ Κύκνον   .
καὶ ἅμα ταῦτα λέγων οἷος ἦν ἀπανίστασθαι ·
ἐπιστραφεὶς δὲ καὶ θεασάμενος πλῆθος ἰχθύων καὶ ἄλλων παντοδαπῶν ὄψων παρασκευὴν εἰσκυκλουμένην τύψας τῇ χειρὶ τὸ προσκεφάλαιον ἀνέκραγεν   ·
τέτλαθι δή , πενίη , καὶ ἀνάσχεο μωρολογούντων ·
ὄψων γὰρ πλῆθός σε δαμᾷ καὶ λιμὸς ἀτερπής .
ἐγὼ γὰρ ἤδη ὑπὸ τῆς ἐνδείας οὐ διθυράμβους φθέγγομαι κατὰ τὸν Σωκράτην   , ἀλλ ἤδη καὶ ἔπη ·
λιμῶδες  γὰρ ὄντως  ἡ ῥαψῳδία  .
κατὰ γὰρ Ἀμειψίαν , ὃς ἐν Σφενδόνῃ ἔφη   περὶ σοῦ μαντευσάμενος , ὦ Λαρήνσιε , κ οὐδ  εἷς σοὐστὶν τῶν πλουτούντων , μὰ τὸν Ἥφαιστον , προσόμοιος , καλλιτράπεζος καὶ βουλόμενος λιπαρὸν ψωμὸν καταπίνειν .
ὁρῶ γὰρ θαῦμ ἄπιστον , ἰχθύων γένη περὶ τὴν ἄκραν παίζοντα , κωβιούς , σπάρους , ψήττας , ἐρυθίνους , κεστρέας , πέρκας , ὄνους , θύννους , μελανούρους , σηπίας , αὐλωπίας , τρίγλας , ἑλεδώνας , σκορπίους , φησὶν Ἡνίοχος ἐν Πολυπράγμονι   ·
δεῖ οὖν κ ἀμὲ κατὰ τὸν κωμικὸν Μεταγένην ἐπειπόντα   εἷς οἰωνὸς ἄριστος , ἀμύνεσθαι περὶ δείπνου τετλάναι .
σιωπήσαντος δ αὐτοῦ ὁ Μασσούριος ἔφη ·
ἀλλ  ἐπειδὴ ὑπολείπεταί τινα περὶ τοῦ ἀμφὶ τοὺς οἰκέτας λόγου συμβαλοῦμαί τι καὶ αὐτὸς μέλος εἰς ἔρωτα   τῷ σοφῷ καὶ φιλτάτῳ Δημοκρίτῳ .
φίλιππος ὁ Θεαγγελεὺς ἐν τῷ περὶ Καρῶν καὶ Λελέγων συγγράμματι   καταλέξας τοὺς Λακεδαιμονίων εἵλωτας καὶ τοὺς Θετταλικοὺς πενέστας καὶ Κᾶράς φησι τοῖς Λέλεξιν ὡς οἰκέταις χρήσασθαι πάλαι τε καὶ νῦν .
φύλαρχος δ ἐν ἕκτῃ ἱστοριῶν   καὶ Βυζαντίους φησὶν οὕτω Βιθυνῶν δεσπόσαι ὡς Λακεδαιμονίους τῶν εἱλώτων .
περὶ δὲ τῶν παρὰ Λακεδαιμονίοις ἐπευνάκτων καλουμένων  δοῦλοι δ εἰσὶ καὶ οὗτοι  σαφῶς ἐκτίθεται Θεόπομπος διὰ τῆς δευτέρας καὶ τριακοστῆς τῶν ἱστοριῶν   λέγων οὕτως ·
ἀποθανόντων πολλῶν Λακεδαιμονίων ἐν τῷ πρὸς Μεσσηνίους πολέμῳ οἱ περιλειφθέντες εὐλαβηθέντες μὴ καταφανεῖς γένωνται τοῖς ἐχθροῖς ἐρημωθέντες ἀνεβίβασαν τῶν εἱλώτων ἐφ ἑκάστην στιβάδα τῶν τετελευτηκότων τινάς ·
οὓς καὶ πολίτας ὕστερον ποιήσαντες προσηγόρευσαν ἐπευνάκτους , ὅτι κατετάχθησαν ἀντὶ τῶν τετελευτηκότων ἐπὶ τὰς στιβάδας .
ὁ δ αὐτὸς ἱστορεῖ κ ἀν τῇ τριακοστῇ καὶ τρίτῃ τῶν ἱστοριῶν   παρὰ Σικυωνίοις κατωνακοφόρους καλεῖσθαι δούλους τινὰς παραπλησίους ὄντας τοῖς ἐπευνάκτοις .
τὰ παραπλήσια ἱστορεῖ καὶ Μέναιχμος ἐν τοῖς Σικυωνιακοῖς   .
ἔτι Θεόπομπος ἐν τῇ δευτέρᾳ τῶν Φιλιππικῶν   Ἀρδιαίους φησὶ κεκτῆσθαι προσπελατῶν ὥσπερ εἱλώτων τριάκοντα μυριάδας .
οἱ δὲ μόθακες καλούμενοι παρὰ Λακεδαιμονίοις ἐλεύθεροι μέν εἰσιν , οὐ μὴν Λακεδαιμόνιοι .
λέγει δὲ περὶ αὐτῶν Φύλαρχος ἐν τῇ πέμπτῃ καὶ εἰκοστῇ τῶν ἱστοριῶν   οὕτως ·
εἰσὶ δ οἱ μόθακες σύντροφοι τῶν Λακεδαιμονίων ·
ἕκαστος γὰρ τῶν πολιτικῶν παίδων ὡς ἂν καὶ τὰ ἴδια ἐκποιῶσιν οἳ μὲν ἕνα , οἳ δὲ δύο , τινὲς δὲ πλείους ποιοῦνται συντρόφους αὑτῶν .
εἰσὶν οὖν οἱ μόθακες ἐλεύθεροι μέν , οὐ μὴν Λακεδαιμόνιοί γε , μετέχουσιν δὲ τῆς παιδείας πάσης .
τούτων ἕνα φασὶ γενέσθαι καὶ Λύσανδρον τὸν καταναυμαχήσαντα τοὺς Ἀθηναίους πολίτην γενόμενον δι ἀνδραγαθίαν .
μύρων δὲ ὁ Πριηνεὺς ἐν δευτέρῳ Μεσσηνιακῶν    πολλάκις , φησίν , ἠλευθέρωσαν Λακεδαιμόνιοι δούλους καὶ οὓς μὲν ἀφέτας ἐκάλεσαν , οὓς δὲ ἀδεσπότους , οὓς δὲ ἐρυκτῆρας , δεσποσιοναύτας δ ἄλλους , οὓς εἰς τοὺς στόλους κατέτασσον , ἄλλους δὲ νεοδαμώδεις ἑτέρους ὄντας τῶν εἱλώτων .
θεόπομπος δ ἐν ζʹ Ἑλληνικῶν   περὶ τῶν εἱλώτων λέγων ὅτι καὶ ἑλεάται καλοῦνται γράφει οὕτως ·
τὸ δὲ τῶν εἱλώτων ἔθνος παντάπασιν ὠμῶς διάκειται καὶ πικρῶς ·
εἰσὶ γὰρ οὗτοι καταδεδουλωμένοι πολὺν ἤδη χρόνον ὑπὸ τῶν Σπαρτιατῶν , οἳ μὲν αὐτῶν ἐκ Μεσσήνης ὄντες , οἱ δ ἑλεάται κατοικοῦντες πρότερον τὸ καλούμενον Ἕλος τῆς Λακωνικῆς .
τίμαιος δ ὁ Ταυρομενίτης ἐκλαθόμενος αὑτοῦ  ἐλέγχει δ αὐτὸν εἰς τοῦτο Πολύβιος ὁ Μεγαλοπολίτης διὰ τῆς δωδεκάτης τῶν ἱστοριῶν    οὐκ εἶναι ἔφη σύνηθες τοῖς Ἕλλησι δούλους κτᾶσθαι   , αὐτὸς εἰπὼν ὁ Ἐπιτίμαιος  οὕτως δ αὐτὸν καλεῖ Ἴστρος ὁ Καλλιμάχειος ἐν ταῖς πρὸς αὐτὸν ἀντιγραφαῖς  εἰπὼν γὰρ ὅτι Μνάσων ὁ Φωκεὺς πλείους ἐκέκτητο δούλους τῶν χιλίων ·
κ ἀν τῇ τρίτῃ δὲ τῶν ἱστοριῶν ὁ Ἐπιτίμαιος ἔφη   οὕτως εὐδαιμονῆσαι τὴν Κορινθίων πόλιν ὡς κτήσασθαι δούλων μυριάδας ἓξ καὶ τεσσαράκοντα ·
δι ἃς ἡγοῦμαι καὶ τὴν Πυθίαν αὐτοὺς κεκληκέναι χοινικομέτρας .
κτησικλῆς δ ἐν τρίτῃ Χρονικῶν   κατὰ τὴν ἑπτα καιδεκάτην πρὸς ταῖς ἑκατόν φησιν ὀλυμπιάδα Ἀθήνησιν ἐξετασμὸν γενέσθαι ὑπὸ Δημητρίου τοῦ Φαληρέως τῶν κατοικούντων τὴν Ἀττικὴν καὶ εὑρεθῆναι Ἀθηναίους μὲν δισμυρίους πρὸς τοῖς χιλίοις , μετοίκους δὲ μυρίους , οἰκετῶν δὲ μυριάδας μʹ .
νικίας δ ὁ Νικηράτου , ὡς ὁ καλὸς ἔφη Ξενοφῶν ἐν τῷ περὶ πόρων   , χιλίους ἔχων οἰκέτας ἐμίσθωσεν αὐτοὺς εἰς τὰ ἀργυρεῖα Σωσίᾳ τῷ Θρᾳκὶ ἐφ ᾧ ὀβολὸν ἑκάστου τελεῖν τῆς ἡμέρας .
ἀριστοτέλης δ ἐν Αἰγινητῶν πολιτείᾳ   καὶ παρὰ τούτοις φησὶ γενέσθαι ἑπτὰ καὶ τεσσαράκοντα μυριάδας δούλων .
ἀγαθαρχίδης δ ὁ Κνίδιος ἐν τῇ ὀγδόῃ καὶ τριακοστῇ τῶν Εὐρωπιακῶν   Δαρδανεῖς φησι δούλους κεκτῆσθαι τὸν μὲν χιλίους , . . .
τὸν δὲ καὶ πλείους ·
τούτων δ ἕκαστον ἐν μὲν εἰρήνῃ γεωργεῖν , ἐν πολέμῳ δὲ λοχίζεσθαι ἡγεμόνα νέμοντας τὸν ἴδιον δεσπότην .
πρὸς ταῦτα ἀπαντήσας ὁ Λαρήνσιος ἔφη ·
ἀλλὰ Ῥωμαίων ἕκαστος  οἶδας δ ἀκριβῶς ταῦτα , ὦ καλὲ Μασσούριε  πλείστους ὅσους κεκτημένος οἰκέτας ·
καὶ γὰρ μυρίους καὶ δισμυρίους καὶ ἔτι πλείους δὲ πάμπολλοι κέκτηνται , οὐκ ἐπὶ προσόδοις δέ , ὥσπερ ὁ τῶν Ἑλλήνων ζάπλουτος Νικίας , ἀλλ οἱ πλείους τῶν Ῥωμαίων συμπροιόντας ἔχουσι τοὺς πλείστους .
καὶ αἱ πολλαὶ δὲ αὗται Ἀττικαὶ μυριάδες τῶν οἰκετῶν δεδεμέναι εἰργάζοντο τὰ μέταλλα ·
ποσειδώνιος γοῦν , οὗ συνεχῶς μέμνησαι , ὁ φιλόσοφος καὶ ἀποστάντας φησὶν   αὐτοὺς καταφονεῦσαι μὲν τοὺς ἐπὶ τῶν μετάλλων φύλακας , καταλαβέσθαι δὲ τὴν ἐπὶ Σουνίῳ ἀκρόπολιν καὶ ἐπὶ πολὺν χρόνον πορθῆσαι τὴν Ἀττικήν .
οὗτος δ ἦν ὁ καιρὸς ὅτε καὶ ἐν Σικελίᾳ ἡ δευτέρα τῶν δούλων ἐπανάστασις ἐγένετο ·
πολλαὶ δὲ αὗται ἐγένοντο , καὶ ἀπώλοντο οἰκετῶν ὑπὲρ τὰς ἑκατὸν μυριάδας  σύγγραμμα δὲ ἐκδέδωκε περὶ τῶν δουλικῶν πολέμων Καικίλιος ὁ ῥήτωρ ὁ ἀπὸ Καλῆς ἀκτῆς  ·
καὶ Σπάρτακος δὲ ὁ μονομάχος ἐκ Καπύης πόλεως Ἰταλικῆς ἀποδρὰς κατὰ τὰ Μιθριδατικὰ πολὺ πλῆθος ἀποστήσας οἰκετῶν  ἦν δὲ καὶ αὐτὸς οἰκέτης , Θρᾲξ γένος  κατέδραμε πᾶσαν Ἰταλίαν χρόνον οὐκ ὀλίγον πολλῶν δούλων καθ ἑκάστην ἡμέραν συρρεόντων ὡς αὐτόν ·
καὶ εἰ μὴ ἀπέθανεν ἐν τῇ πρὸς Λικίννιον Κράσσον παρατάξει , οὐ τὸν τυχόντα ἂν ἱδρῶτα τοῖς ἡμεδαποῖς παρεσχήκει , ὡς ὁ κατὰ τὴν Σικελίαν Εὔνους .
σώφρονες δ ἦσαν καὶ πάντα ἄριστοι οἱ ἀρχαῖοι Ῥωμαῖοι ·
σκιπίων γοῦν ὁ Ἀφρικανὸς ἐπίκλην ἐκπεμπόμενος ὑπὸ τῆς συγκλήτου ἐπὶ τὸ καταστήσασθαι τὰς κατὰ τὴν οἰκουμένην βασιλείας , ἵνα τοῖς προσήκουσιν ἐγχειρισθῶσιν , πέντε μόνους συν επήγετο οἰκέτας , ὡς ἱστορεῖ Πολύβιος   καὶ Ποσειδώνιος   , καὶ ἑνὸς ἀποθανόντος κατὰ τὴν ὁδοιπορίαν ἐπέστειλε τοῖς οἰκείοις ἄλλον ἀντ ἐκείνου πριαμένους πέμψαι αὐτῷ .
ἰούλιος δὲ Καῖσαρ ὁ πρῶτος πάντων ἀνθρώπων περαιωθεὶς ἐπὶ τὰς Βρεττανίδας νήσους μετὰ χιλίων σκαφῶν τρεῖς οἰκέτας τοὺς πάντας συνεπήγετο , ὡς Κόττας ἱστορεῖ ὁ τότε ὑποστρατηγῶν αὐτῷ ἐν τῷ περὶ τῆς Ῥωμαίων πολιτείας συγγράμματι   , ὃ τῇ πατρίῳ ἡμῶν γέγραπται φωνῇ .
ἀλλ οὐ Σμινδυρίδης ὁ Συβαρίτης τοιοῦτος , ὦ Ἕλληνες , ὃς ἐπὶ τὸν Ἀγαρίστης τῆς Κλεισθένους θυγατρὸς ἐξορμῶν γάμον ὑπὸ χλιδῆς καὶ τρυφῆς χιλίους συνεπήγετο οἰκέτας , ἁλιεῖς καὶ ὀρνιθευτὰς καὶ μαγείρους ·
οὗτος δ ὁ ἀνὴρ καὶ ἐνδείξασθαι βουλόμενος ὡς εὐδαιμόνως ἔζη , ὡς ἱστορεῖ Χαμαιλέων ὁ Ποντικὸς ἐν τῷ περὶ ἡδονῆς    τὸ δ αὐτὸ βιβλίον καὶ ὡς Θεοφράστου φέρεται  οὐκ ἔφη τὸν ἥλιον ἐτῶν εἴκοσιν οὔ τ ἀνατέλλοντα οὔ τε δυόμενον ἑωρακέναι .
καὶ τοῦτ ἦν αὐτῷ μέγα καὶ θαυμαστὸν πρὸς εὐδαιμονίαν .
οὗτος , ὡς ἔοικεν , πρωὶ μὲν ἐκάθευδεν , ὀψὲ δ ἠγείρετο , κατ ἀμφότερα δυστυχῶν .
ὁ δὲ Ποντικὸς Ἑστιαῖος καλῶς ἐκαυχᾶτο μή τε ἀνατέλλοντα μή τε καταδυόμενόν ποτε τὸν ἥλιον ἑωρακέναι διὰ τὸ παιδείᾳ παντὶ καιρῷ προσέχειν , ὡς ὁ Νικαεὺς Νικίας ἱστορεῖ ἐν ταῖς Διαδοχαῖς   .
τί οὖν , οὐκ εἶχεν καὶ Σκιπίων καὶ ὁ Καῖσαρ οἰκέτας ;
εἶχον , ἀλλ ἐφύλασσον τοὺς πατρίους νόμους καὶ κεκολασμένως ἔζων τηροῦντες τὰ τῆς πολιτείας ἔθη .
συνετῶν γάρ ἐστιν ἀνδρῶν ἐμμένειν τοῖς παλαιοῖς ζηλώμασιν , δι ὧν στρατευόμενοι κατεστρέφοντο τοὺς ἄλλους , λαμβάνοντες ἅμα τοῖς δοριαλώτοις καὶ εἴ τι χρήσιμον καὶ καλὸν ὑπῆρχε παρ ἐκείνοις εἰς μίμησιν ·
ὅπερ ἐν τοῖς πάλαι χρόνοις ἐποίουν οἱ Ῥωμαῖοι .
διαφυλάττοντες γὰρ ἅμα καὶ τὰ πάτρια μετῆγον παρὰ τῶν χειρωθέντων εἴ τι λείψανον καλῆς ἀσκήσεως εὕρισκον , τὰ ἄχρηστα ἐκείνοις ἐῶντες , ὅπως μη δ εἰς ἀνάκτησιν ὧν ἀπέβαλον ἐλθεῖν ποτε δυνηθῶσι .
παρὰ γοῦν τῶν Ἑλλήνων μηχανὰς καὶ ὄργανα πολιορκητικὰ μαθόντες τούτοις αὐτῶν περιεγένοντο , Φοινίκων τε τὰ ναυτικὰ εὑρόντων τούτοις αὐτοὺς κατεναυμάχησαν .
ἔλαβον δὲ καὶ παρὰ Τυρρηνῶν τὴν σταδίαν μάχην φαλαγγηδὸν ἐπιόντων , καὶ παρὰ Σαυνιτῶν δὲ ἔμαθον θυρεοῦ χρῆσιν , παρὰ δὲ Ἰβήρων γαίσων , καὶ ἄλλα δὲ παρ ἄλλων μαθόντες ἄμεινον ἐπεξειργάσαντο ·
μιμησάμενοί τε κατὰ πάντα τὴν Λακεδαιμονίων πολιτείαν διετήρησαν αὐτὴν μᾶλλον ἢ ἐκεῖνοι ·
νῦν δὲ τὴν ἐκλογὴν τῶν χρησίμων ποιούμενοι παρὰ τῶν ἐναντίων συναποφέρονται καὶ τὰ μοχθηρὰ ζηλώματα .
πάτριος μὲν γὰρ ἦν αὐτοῖς , ὥς φησι Ποσειδώνιος   , καρτερία καὶ λιτὴ δίαιτα καὶ τῶν ἄλλων τῶν πρὸς τὴν κτῆσιν ἀφελὴς καὶ ἀπερίεργος χρῆσις , ἔτι δὲ εὐσέβεια μὲν θαυμαστὴ περὶ τὸ δαιμόνιον , δικαιοσύνη δὲ καὶ πολλὴ τοῦ πλημμελεῖν εὐλάβεια πρὸς πάντας ἀνθρώπους μετὰ τῆς κατὰ γεωργίαν ἀσκήσεως .
τοῦτο δ ἔστιν ἐκ τῶν πατρίων θυσιῶν ὧν ἐπιτελοῦμεν ἰδεῖν ·
ὁδούς τε γὰρ πορευόμεθα τεταγμένας καὶ ὡρισμένας καὶ τεταγμένα φέρομεν καὶ λέγομεν ἐν ταῖς εὐχαῖς καὶ δρῶμεν ἐν ταῖς ἱερουργίαις , ἀφελῆ τε ταῦτα καὶ λιτά , καὶ οὐδὲν πλέον τῶν κατὰ φύσιν οὔ τε ἠμφιεσμένοι καὶ περὶ τὰ σώματα ἔχοντες οὔ τε ἀπαρχόμενοι , ἐσθῆτάς τε ἔχομεν καὶ ὑποδέσεις εὐτελεῖς πίλους τε ταῖς κεφαλαῖς περικείμεθα προβατείων δερμάτων δασεῖς , κεράμεα δὲ καὶ χαλκᾶ τὰ διακονήματα κομίζομεν κ ἀν τούτοις βρωτὰ καὶ ποτὰ πάντων ἀπεριεργότατα , ἄτοπον ἡγούμενοι τοῖς μὲν θεοῖς πέμπειν κατὰ τὰ πάτρια , αὑτοῖς δὲ χορηγεῖν κατὰ τὰ ἐπείσακτα ·
καίτοι γε τὰ μὲν εἰς ἡμᾶς δαπανώμενα τῇ χρείᾳ μετρεῖται , τὰ δ εἰς τοὺς θεοὺς ἀπαρχαί τινές εἰσι .
μούκιος γοῦν Σκευόλας τρίτος ἐν Ῥώμῃ τὸν Φάνιον ἐτήρει νόμον αὐτὸς καὶ Αἴλιος Τουβέρων καὶ Ῥουτίλιος Ῥοῦφος ὁ τὴν πάτριον ἱστορίαν γεγραφώς .
ἐκέλευε δ ὁ νόμος τριῶν μὲν πλείονας τῶν ἔξω τῆς οἰκίας μὴ ὑποδέχεσθαι , κατὰ ἀγορὰν δὲ τῶν πέντε ·
τοῦτο δὲ τρὶς τοῦ μηνὸς ἐγίνετο .
ὀψωνεῖν δὲ πλείονος τῶν δυεῖν δραχμῶν καὶ ἡμίσους οὐκ ἐπέτρεπεν ·
κρέως δὲ καπνιστοῦ δεκαπέντε τάλαντα δαπανᾶν εἰς τὸν ἐνιαυτὸν ἐπεχώρει καὶ ὅσα γῆ φέρει λάχανα καὶ ὀσπρέων ἑψήματα .
σμικρᾶς δὲ πάνυ τῆς δαπάνης ὑπαρχούσης διὰ τὸ τοὺς παρανομοῦντας καὶ ἀφειδῶς ἀναλίσκοντας ἀνατετιμηκέναι τὰ ὤνια πρὸς τὸ ἐλευθεριώτερον νομίμως προήρχοντο ·
ὁ μὲν γὰρ Τουβέρων παρὰ τῶν ἐν τοῖς ἰδίοις ἀγροῖς ὄρνιθας ὠνεῖτο δραχμιαίους , ὁ δὲ Ῥουτίλιος παρὰ τῶν ἁλιευόντων αὑτοῦ δούλων τριωβόλου τὴν μνᾶν τοῦ ὄψου καὶ μάλιστα τοῦ θυριανοῦ καλουμένου ·
μέρος δ ἐστὶ τοῦτο θαλασσίου κυνὸς οὕτω καλούμενον .
ὁ δὲ Μούκιος παρὰ τῶν εὐχρηστουμένων ὑπ αὐτοῦ πρὸς τὸν αὐτὸν τύπον ἐποιεῖτο τὴν διατίμησιν .
ἐκ τοσούτων οὖν μυριάδων ἀνθρώπων οὗτοι μόνοι τὸν νόμον ἐνόρκως ἐτήρουν καὶ δῶρον οὐ δὲ τὸ μικρότατον ἐδέχοντο ·
αὐτοὶ δ ἄλλοις ἐδίδοσαν καὶ φίλοις τοῖς ἀπὸ παιδείας ὁρμωμένοις μεγάλα ·
καὶ γὰρ ἀντείχοντο τῶν ἐκ τῆς στοᾶς δογμάτων .
τῆς δὲ πολυτελείας τῆς νῦν ἀκμαζούσης πρῶτος ἡγεμὼν ἐγένετο Λεύκολλος ὁ καταναυμαχήσας Μιθριδάτην , ὡς Νικόλαος ὁ περιπατητικὸς ἱστορεῖ   ·
ἀφικόμενος γὰρ εἰς τὴν Ῥώμην μετὰ τὴν ἧτταν τὴν Μιθριδάτου ἔτι τε τὴν Τιγράνου τοῦ Ἀρμενίου καὶ θριαμβεύσας λόγον τε ἀποδοὺς τῶν τοῦ πολέμου πράξεων ὤκειλεν εἰς πολυτελῆ δίαιταν ἐκ τῆς παλαιᾶς σωφροσύνης καὶ πρῶτος τρυφῆς εἰσηγητὴς Ῥωμαίοις ἐγένετο , καρπωσάμενος δυεῖν βασιλέων τῶν προειρημένων πλοῦτον .
κάτων δὲ ἐκεῖνος , ὡς Πολύβιος ἱστορεῖ ἐν τῇ πρώτῃ καὶ τριακοστῇ τῶν ἱστοριῶν   , ἐδυσχέραινε καὶ ἐκεκράγει , ὅτι τινὲς τὰς ξενικὰς τρυφὰς εἰσήγαγον εἰς τὴν Ῥώμην , τριακοσίων μὲν δραχμῶν κεράμιον ταρίχων Ποντικῶν ὠνησάμενοι , καὶ μειράκια δ εὔμορφα ὑπερβαλλούσης ἀγρῶν τιμῆς .
πρότερον δὲ οὕτως ὀλιγοδεεῖς ἦσαν οἱ τὴν Ἰταλίαν κατοικοῦντες ὥστε καὶ καθ ἡμᾶς ἔτι , φησὶν ὁ Ποσειδώνιος   , οἱ σφόδρα εὐκαιρούμενοι τοῖς βίοις ἦγον τοὺς υἱοὺς ὕδωρ μὲν ὡς τὸ πολὺ πίνοντας , ἐσθίοντας δ ὅ τι ἂν τύχῃ .
καὶ πολλάκις , φησίν , πατὴρ ἢ μήτηρ υἱὸν ἠρώτα πότερον ἀπίους ἢ κάρυα βούλεται δειπνῆσαι , καὶ τούτων τι φαγὼν ἠρκεῖτο καὶ ἐκοιμᾶτο .
νῦν δέ , ὡς ὁ Θεόπομπος ἱστορεῖ ἐν τῇ πρώτῃ τῶν Φιλιππικῶν   , οὐδείς ἐστι καὶ τῶν μετρίως εὐπορουμένων , ὅστις οὐ πολυτελῆ μὲν τράπεζαν παρατίθεται , μαγείρους δὲ καὶ θεραπείαν ἄλλην πολλὴν κέκτηται καὶ πλείω δαπανᾷ τὰ καθ ἡμέραν ἢ πρότερον ἐν ταῖς ἑορταῖς καὶ ταῖς θυσίαις ἀνήλισκον .
ἐπεὶ δὲ εἰς ἱκανὸν μῆκος πρ οὔβη τὰ τῶν ἀπομνημονευθέντων , αὐτοῦ καταπαύσωμεν τὸν λόγον .
ἐπιτελουμένου δὲ ἤδη τοῦ δείπνου τῶν Φαγησίων ἑορτὴν συντελεῖσθαι νομίσαντες οἱ κυνικοὶ πάντων μᾶλλον ηὐφραίνοντο .
καὶ ὁ Κύνουλκος ἔφη  ἕως ἡμεῖς δειπνοῦμεν , ὦ Οὐλπιανέ ,  λόγοις γὰρ ἑστιᾷ  προβάλλω σοι παρὰ τίνι εἴρηται Φαγήσια ἑορτὴ καὶ Φαγησιπόσια .
καὶ ὃς ἀπορηθεὶς ἐπισχεῖν τε κελεύσας τοὺς παῖδας τὴν περιφορὰν καίτοι ἤδη οὔσης ἑσπέρας ·
οὐ συμπεριφέρομαι , ὦ σοφώτατε ·
ὥστε λέγειν σοὶ καιρός , ἵνα μᾶλλον καὶ δειπνήσῃς ἥδιον .
καὶ ὃς  εἰ χάριν ὁμολογήσεις μαθών , λέξω .
ὁμολογήσαντος δ ἔφη ·
Κλέαρχος Ἀριστοτέλους μαθητής , Σολεὺς δὲ τὸ γένος , ἐν τῷ προτέρῳ περὶ γρίφων  κρατῶ γὰρ καὶ τῆς λέξεως διὰ τὸ σφόδρα μοι εἶναι προσφιλῆ  οὑτωσί πως εἴρηκε   ·
φαγήσια , οἳ δὲ φαγησιπόσια προσαγορεύουσι τὴν ἑορτήν ·
ἐξέλιπε δὲ αὕτη , καθάπερ ἡ τῶν ῥαψῳδῶν ἣν ἦγον . . .
καὶ τὴν τῶν Διονυσίων ·
ἐν ᾗ παριόντες ἑκάστῳ τῶν θεῶν οἷον τιμὴν ἐπετέλουν τὴν ῥαψῳδίαν .
ταῦτ εἶπεν ὁ Κλέαρχος .
εἰ δ ἀπιστεῖς , ὦ ἑταῖρε , καὶ τὸ βιβλίον κεκτημένος οὐ φθονήσω σοι ·
ἀφ οὗ πολλὰ ἐκμαθὼν εὐπορήσεις προβλημάτων ·
καὶ γὰρ Καλλίαν ἱστορεῖ τὸν Ἀθηναῖον γραμματικὴν συνθεῖναι τραγῳδίαν , ἀφ ἧς ποιῆσαι τὰ μέλη καὶ τὴν διάθεσιν Εὐριπίδην ἐν Μηδείᾳ καὶ Σοφοκλέα τὸν Οἰδίπουν .
θαυμασάντων δὲ πάντων τὸ εὐπαίδευτον τοῦ Κυνούλκου ὁ Πλούταρχος  κατὰ τὸ ὅμοιον , ἔφη , καὶ ἐν Ἀλεξανδρείᾳ τῇ ἐμῇ Λαγυνοφόρια ἑορτή τις ἤγετο , περὶ ἧς ἱστορεῖ Ἐρατοσθένης ἐν τῷ ἐπιγραφομένῳ συγγράμματι Ἀρσινόη .
λέγει δὲ οὕτως   ·
τοῦ Πτολεμαίου κτίζοντος ἑορτῶν καὶ θυσιῶν παντοδαπῶν γένη καὶ μάλιστα περὶ τὸν Διόνυσον , ἠρώτησεν Ἀρσινόη τὸν φέροντα τοὺς θαλλοὺς τίνα νῦν ἡμέραν ἄγει καὶ τίς ἐστὶν ἑορτή .
τοῦ δ εἰπόντος  καλεῖται μὲν Λαγυνοφόρια , καὶ τὰ κομισθέντα αὑτοῖς δειπνοῦσι κατακλιθέντες ἐπὶ στιβάδων καὶ ἐξ ἰδίας ἕκαστος λαγύνου παρ αὑτῶν φέροντες πίνουσιν ·
ὡς δ οὗτος ἀπεχώρησεν , ἐμβλέψασα πρὸς ἡμᾶς  συνοίκιά γ , ἔφη , ταῦτα ῥυπαρά .
ἀνάγκη γὰρ τὴν σύνοδον γίνεσθαι παμμιγοῦς ὄχλου , θοίνην ἕωλον καὶ οὐδαμῶς εὐπρεπῆ παρατιθεμένων .
εἰ δὲ τὸ γένος τῆς ἑορτῆς ἤρεσκεν , οὐκ ἂν ἐκοπίασε δήπου τὰ αὐτὰ ταῦτα παρασκευάζουσα ἡ βασίλεια καθάπερ ἐν τοῖς Χουσίν ·
εὐωχοῦνται μὲν γὰρ κατ ἰδίαν , παρέχει δὲ ταῦτα ὁ καλέσας ἐπὶ τὴν ἑστίασιν .
τῶν δὲ παρόντων γραμματικῶν τις ἀποβλέψας εἰς τὴν τοῦ δείπνου παρασκευὴν ἔφη ·
εἶτα πῶς δειπνήσομεν τοσαῦτα δεῖπνα ;
ἴσως διὰ νυκτός , ὡς ὁχαρίεις Ἀριστοφάνης ἐν Αἰολοσίκωνι εἶπεν   , οὕτως λέγων οἱονεὶ δι ὅλης νυκτός ·
ὡς καὶ τὸ Ὁμηρικὸν ἔχει ·
κεῖτ  ἔντοσθ ἄντροιο τανυσσάμενος διὰ μήλων .
ἀντὶ τοῦ διὰ πάντων τῶν μήλων , τὸ μέγεθος αὐτοῦ ἐμφανίζων .
πρὸς ὃν ὁ ἰατρὸς ἔφη Δάφνος  ὠφελιμώτερά ἐστι , φίλτατε , τῷ παντὶ σώματι τὰ νυκτερινὰ δεῖπνα ·
τὸ γὰρ τῆς σελήνης ἄστρον πρὸς τὰς τῆς τροφῆς ἁρμόττει πέψεις σηπτικὸν ὑπάρχον ·
κατὰ σῆψιν δ ἡ πέψις .
εὐσηπτότερα γοῦν τὰ νύκτωρ θυόμενα τῶν ἱερείων καὶ τῶν ξύλων τὰ πρὸς τὸ σελήνιον κοπτόμενα , καὶ τῶν καρπῶν δὲ οἱ πλεῖστοι πρὸς τὸ σελήνιον πεπαίνονται .
πολλῶν δὲ ὄντων καὶ διαφόρων τῶν παρεσκευασμένων καὶ αἰεὶ παρασκευαζομένων ἰχθύων μεγέθει τε καὶ ποικιλίᾳ ὁ Μυρτίλος ἔφη ·
εἰκότως , ἄνδρες φίλοι , πάντων τῶν προσοψημάτων ὄψων καλουμένων ἐξενίκησεν ὁ ἰχθὺς διὰ τὴν ἐξαίρετον ἐδωδὴν μόνος οὕτως καλεῖσθαι διὰ τοὺς ἐπιμανῶς ἐσχηκότας πρὸς ταύτην τὴν ἐδωδήν .
λέγομεν γοῦν ὀψοφάγους οὐ τοὺς βόεια ἐσθίοντας , οἷος ἦν Ἡρακλῆς , ὃς τοῖς  βοείοις κρέασιν ἐπήσθιε σῦκα χλωρά    , οὐ δὲ τὸν φιλόσυκον , οἷος ἦν Πλάτων ὁ φιλόσοφος , ὡς ἱστορεῖ Φανόκριτος ἐν τῷ περὶ Εὐδόξου   ·
ἱστορεῖ δ ὅτι καὶ Ἀρκεσίλας φιλόβοτρυς ἦν ·
ἀλλὰ τοὺς περὶ τὴν ἰχθυοπωλίαν ἀναστρεφομένους .
φιλόμηλοι δ ἦσαν Φίλιππός τε ὁ Μακεδὼν καὶ ὁ υἱὸς αὐτοῦ Ἀλέξανδρος , ὡς Δωρόθεός φησιν ἐν τῇ ἕκτῃ τῶν περὶ Ἀλέξανδρον ἱστοριῶν   ·
χάρης δ ὁ Μυτιληναῖος ἱστορεῖ   ὡς κάλλιστα μῆλα εὑρὼν ὁ Ἀλέξανδρος περὶ τὴν Βαβυλωνίαν χώραν τούτων τε πληρώσας τὰ σκάφη μηλομαχίαν ἀπὸ τῶν νεῶν ἐποιήσατο , ὡς τὴν θέαν ἡδίστην γενέσθαι .
οὐκ ἀγνοῶ δὲ ὅτι ὄψον κυρίως καλεῖται πᾶν τὸ πυρὶ κατασκευαζόμενον εἰς ἐδωδήν ·
ἤτοι γὰρ ἕψον ἐστὶν ἢ παρὰ τὸ ὠπτῆσθαι ὠνόμασται .
πολλῶν οὖν ὄντων τῶν ἰχθύων , οὓς κατὰ τὰς ἑκάστας ὥρας ἐδαινύμεθα , ὦ θαυμασιώτατε Τιμόκρατες ,  κατὰ γὰρ τὸν Σοφοκλέα   χορὸς δ ἀναύδων ἰχθύων ἐπερρόθει , σαίνοντες οὐραίοισι οὐ τὴν κεκτημένην , ἀλλὰ τὰς λοπάδας ·
καὶ κατὰ τὰς Ἀχαιοῦ δὲ Μοίρας   ·
πολὺς γὰρ ὅμιλος ποντίου κύκλου σοβῶν . . . . . . . . . . . . . . . . .
ἐνάλιος θεωρία , χραίνοντες οὐραίοισιν εὐδίαν ἁλός .
ἀπομνημονεύσω δέ σοι ἃ περὶ ἑκάστου ἔλεξαν οἱ δειπνοσοφισταί .
πάντες γὰρ συνεισήνεγκαν εἰς αὐτοὺς τὰς ἐκ βιβλίων συμβολάς , ὧν τὰ ὀνόματα διὰ τὸ πλῆθος παραλείψω .
ὅστις ἀγοράζων ὄψον . . . . . . . . . . .
ἐξὸν ἀπολαύειν ἰχθύων ἀληθινῶν ῥαφανῖδας ἐπιθυμεῖ πρίασθαι , μαίνεται ·
φησὶν Ἄμφις ἐν Λευκάδι   ·
ἵνα δὲ εὐμνημόνευτά σοι γένηται τὰ λεχθέντα , κατὰ στοιχεῖον τάξω τὰ ὀνόματα .
καὶ γὰρ Σοφοκλέους εἰπόντος ἐν Αἴαντι μαστιγοφόρῳ τοὺς ἰχθῦς ἑλλοὺς   ἐφῆκεν ἑλλοῖς ἰχθύσιν διαφθοράν , ἐζήτησέν τις εἰ καὶ τῶν πρὸ αὐτοῦ τις τῷ ὀνόματι κέχρηται .
πρὸς ὃν ὁ Ζωίλος ἔφη ·
ἐγὼ δὲ οὐκ ὢν ὀψοφαγίστατος  οὕτω γὰρ Ξενοφῶν ὠνόμασεν ἐν Ἀπομνημονεύμασι   γράφων οὕτως ·
ὀψοφαγίστατός τε καὶ βλακίστατός ἐστιν  οἶδα ὅτι ὁ τὴν Τιτανομαχίαν ποιήσας , εἴ τ Εὔμηλός ἐστιν ὁ Κορίνθιος ἢ Ἀρκτῖνος ἢ ὅστις δήποτε χαίρει ὀνομαζόμενος , ἐν τῷ δευτέρῳ οὕτως εἴρηκεν   ·
ἐν δ αὐτῇ πλωτοὶ χρυσώπιδες ἰχθύες ἑλλοὶ νήχοντες παίζουσι δι ὕδατος ἀμβροσίοιο .
ἔχαιρε δὲ Σοφοκλῆς τῷ ἐπικῷ κύκλῳ , ὡς καὶ ὅλα δράματα ποιῆσαι κατακολουθῶν τῇ ἐν τούτῳ μυθοποιίᾳ .
παρατεθεισῶν οὖν ΑΜΙΩΝ ἔφη τις ·
ταύτας Ἀριστοτέλης ἱστορεῖ   τὰ μὲν βράγχια ἔχειν καλυπτά , εἶναι δὲ καρχαρόδοντας καὶ τῶν συναγελαζομένων καὶ σαρκοφάγων χολήν τε ἔχειν ἰσομήκη τῷ ἐντέρῳ καὶ σπλῆνα ὁμοίως .